
ŠIAULIŲ MIESTO SAVIVALDYBĖS ADMINISTRACIJOS
SVEIKATOS SKYRIUS

SPRENDIMO 
„DĖL ŠIAULIŲ MIESTO SAVIVALDYBĖS TARYBOS 2024 M. LIEPOS 4 D. SPRENDIMO NR. T-291 „DĖL ATSTOVŲ SKYRIMO Į VIEŠOSIOS ĮSTAIGOS RESPUBLIKINĖS ŠIAULIŲ LIGONINĖS STEBĖTOJŲ TARYBĄ“ PAKEITIMO“ 
PROJEKTO
AIŠKINAMASIS RAŠTAS

2024 m. lapkričio 12 d.
Šiauliai


Sprendimo projekto tikslas yra pakeisti į viešosios įstaigos Respublikinės Šiaulių ligoninės, kurios steigėja yra Sveikatos apsaugos ministerija, stebėtojų tarybą deleguotą Šiaulių miesto savivaldybės tarybos narį.

Vadovaujantis Lietuvos Respublikos sveikatos priežiūros įstaigų įstatymo 33 straipsniu, Lietuvos nacionalinės sveikatos sistemos (toliau – LNSS) viešosios įstaigos veiklos viešumui užtikrinti sudaroma stebėtojų taryba. Viešosios įstaigos stebėtojų taryba yra patariamasis organas, sudaromas penkeriems metams. LNSS viešosios įstaigos, kurios savininkė yra valstybė, stebėtojų taryba sudaroma iš dviejų LNSS viešosios įstaigos savininko teises ir pareigas įgyvendinančios institucijos paskirtų asmenų; dviejų savivaldybės, kurios teritorijoje yra įstaigos buveinė, tarybos paskirtų asmenų ir vieno įstaigos pagal Darbo kodeksą veikiančio darbuotojų atstovo paskirto asmens. Į stebėtojų tarybą negali būti paskirti asmenys, kurie dirba įstaigos vadovu, vadovo pavaduotoju, padalinių ir filialų vadovais, vyriausiaisiais finansininkais (buhalteriais), dirba institucijose, vykdančiose privalomąjį sveikatos draudimą, taip pat Pacientų sveikatai padarytos žalos nustatymo komisijoje, veikiančioje prie Sveikatos apsaugos ministerijos.

Atsižvelgiant į Šiaulių miesto savivaldybės tarybos sekretoriato pateiktą informaciją, sprendimo projektu siekiama pakeisti Šiaulių miesto savivaldybės tarybos 2024 m. liepos 4 d.  sprendimu Nr. T-291 „Dėl atstovų skyrimo į viešosios įstaigos Respublikinės Šiaulių ligoninės stebėtojų tarybą“ į viešosios įstaigos Respublikinės Šiaulių ligoninės stebėtojų tarybą paskirtą atstovą Jovitą Vičienę nauju Šiaulių miesto savivaldybės tarybos nariu Eligijumi Stugiu. 

Priėmus sprendimą, bus deleguotas naujas Šiaulių miesto savivaldybės tarybos narys į viešosios įstaigos Respublikinės Šiaulių ligoninės stebėtojų tarybą. Neigiamų pasekmių nenumatoma.

Priėmus sprendimą, bus keičiamas Šiaulių miesto savivaldybės tarybos 2024 m. liepos 4 d. sprendimo Nr. T-291 „Dėl atstovų skyrimo į viešosios įstaigos Respublikinės Šiaulių ligoninės stebėtojų tarybą“ 1 punktas.

Sprendimui įgyvendinti nereikės priimti papildomų teisės aktų.
Sprendimui įgyvendinti reikalingos lėšos. 
Sprendimui įgyvendinti lėšos nereikalingos.
Sprendimo projektą parengė Šiaulių miesto savivaldybės administracijos Sveikatos skyrius. Tiesioginis rengėjas – l. e. Savivaldybės gydytojos (Sveikatos skyriaus vedėjos) pareigas Kristina Strupienė, tel. (0 41) 59 62 16. Projekto iniciatoriai: Šiaulių miesto savivaldybės meras Artūras Visockas.

L. e. Savivaldybės gydytojos (Sveikatos skyriaus vedėjos) pareigas                           Kristina Strupienė    



